Šeimatis
Šeimatis – kaimas Utenos rajono savivaldybės pietryčiuose, prie Aukštaitijos nac. parko. Yra paštas, Šeimaties sentikių cerkvė. Kaime stūkso gamtos paminklas – Moko akmuo, archeologijos paminklas – Šeimaties akmuo su įvairiais ženklais, Mokiukas. Manoma, kad šiuos akmenis prieš 50 tūkst. metų nuo Skandinavijos atitempė ledynas. Kaime aptiktas pilkapynas, stūkso Šeimaties piliakalnis. Pietvakariuose telkšo Tauragnas, šiaurės rytuose – Žiežulnys.